ตลาดหุ้นเอเชียปรับตัวขึ้นภาคบ่าย ขณะนักลงทุนเชื่อเฟดยังไม่ขึ้นดอกเบี้ย
ตลาดหุ้นเอเชียส่วนใหญ้ปรับตัวสูงขึ้นในการซื้อขายภาคบ่ายวันนี้ เนื่องจากนักลงทุนต่างพากันมั่นใจว่า ธนาคารกลางสหรัฐจะยังไม่ปรับขึ้นอัตราดอกเบี้ยในการประชุมวันนี้
17 ก.ย. 2558

ผู้สื่อข่าวรายงานว่า ตลาดหุ้นเอเชียส่วนใหญ้ปรับตัวสูงขึ้นในการซื้อขายภาคบ่ายวันนี้ เนื่องจากนักลงทุนต่างพากันมั่นใจว่า ธนาคารกลางสหรัฐจะยังไม่ปรับขึ้นอัตราดอกเบี้ยในการประชุมวันนี้
โดยดัชนี FBMKLCI ตลาดหุ้นมาเลเซียปิดภาคเช้าที่ 1,682.33 จุด เพิ่มขึ้น 35.18 จุด, +2.14% ดัชนีเซี่ยงไฮ้คอมโพสิตบวก 0.5% ปิดภาคเช้าที่ 3,168.31 ดัชนีฮั่งเส็งเพิ่มขึ้น 169.70 จุด หรือ 0.77% ปิดภาคเช้าที่ 22,136.36 จุด
ทั้งนี้ มีกระแสการคาดการณ์ที่ว่า เฟดอาจจะยังไม่ปรับขึ้นอัตราดอกเบี้ยในการประชุมระยะเวลา 2 วันซึ่งจะเสร็จสิ้นในวันนี้ หลังจากกระทรวงแรงงานสหรัฐเปิดเผยว่า ดัชนีราคาผู้บริโภค (CPI) ลดลง 0.1% ในเดือนส.ค. เมื่อเทียบรายเดือน โดยเป็นการปรับตัวลงเป็นครั้งแรกนับตั้งแต่เดือนม.ค. ขณะที่นักวิเคราะห์คาดการณ์ว่าดัชนีจะทรงตัวในเดือนส.ค.   
สำหรับข้อมูลเศรษฐกิจที่ได้มีการเปิดเผยในวันนี้ ได้แก่ ยอดขาดดุลการค้าของญี่ปุ่นในเดือนส.ค.เป็นมูลค่าทั้งสิ้น 5.697 แสนล้านเยน  รายงานระบุว่า ยอดส่งออกเดือนส.ค.เพิ่มขึ้น 3.1% เมื่อเทียบเป็นรายปี และการนำเข้าลดลง 3.1%